Majabekės provincija
Majabekės provincija (isp. Provincia de Mayabeque) – provincija vakarų Kuboje, driekiasi tarp šiaurinės ir pietinės pakrančių. Ribojasi su Matansaso provincija rytuose, Artemisos provincija vakaruose bei Havanos miestu šiaurės vakaruose. Administracinis centras – San Chosė de las Lachasas. Majabekės provincija sudaryta 2010 m., padalinus Havanos provinciją. Dabar tai mažiausia ir mažiausiai gyventojų turinti Kubos provincija.